\sect{विघ्नेश्वर प्रार्थना}
\twolineshloka*
{शुक्लाम्बरधरं विष्णुं शशिवर्णं चतुर्भुजम्}
{प्रसन्नवदनं ध्यायेत् सर्वविघ्नोपशान्तये}

\twolineshloka*
{अगजानानपद्मार्कं गजाननमहर्निशम्}
{अनेकदन्तं भक्तानाम् एकदन्तमुपास्महे}

\twolineshloka*
{वक्रतुण्ड महाकाय सूर्यकोटिसमप्रभ}
{निर्विघ्नं कुरु मे देव सर्वकार्येषु सर्वदा}

\twolineshloka*
{यं ब्रह्म वेदान्तविदो वदन्ति परे प्रधानं पुरुषं तथान्ये}
{विश्वोद्गतेः कारणमीश्वरं वा तस्मै नमो विघ्नविनायकाय}

\twolineshloka*
{गजाननं भूतगणादिसेवितं कपित्थ-जम्बूफल-सार-भक्षितम्}
{उमासुतं शोकविनाशकारणं नमामि विघ्नेश्वरपादपङ्कजम्}

\twolineshloka*
{मूषकवाहन मोदकहस्त चामरकर्ण विलम्बितसूत्र}
{वामनरूप महेश्वरपुत्र विघ्नविनायक पादनमस्ते}

\twolineshloka*
{सुमुखश्चैकदन्तश्च कपिलो गजकर्णकः}
{लम्बोदरश्च विकटो विघ्ननाशो विनायकः}

\twolineshloka*
{धूम्रकेतुर्गणाध्यक्षो भालचन्द्रो गजाननः}
{वक्रतुण्डश्शूर्पकर्णो हेरम्भस्स्कन्दपूर्वजः}
षोडशैतानि नामानि यः पठेत् शृणुयादपि\\
विद्यारम्भे विवाहे च प्रवेशे निर्गमे तथा\\
सङ्ग्रामे सङ्कटे चैव विघ्नस्तस्य न जायते॥